Mentalidadi coloniali

Su cuntzetu de mentalidadi coloniali (colonial mentality in inglesu) est in pitzus de cussu sentidu de inferioridadi chi si intendint tzertas sotziedadis, a pustis de su colonialismu, una borta chi cussas funt intradas in cuntatu cun su schema de baloris de su colonitzadori in periodu coloniali. Su cuntzetu, po dda narriri in atera manera, bolit inditari su fatu chi su colonitzàu apat atzettàu is schemas de pensamentu e cultura de su colonitzadori, e dda tengat in cunsideru comente "superiori" cumparada a sa propia, chi creit issu etotu "inferiori".

Su cuntzetu in chistioni at portàu a arrexonamentus meda in is studius post-colonialis.